
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 466 

24 Ιουνίου 1999 


ΔΙΑΤΑΓΜΑΤΑ 

Καθορισμός ορίων, κατάταξη κατηγορίας και καθορι¬ 
σμός γενικών όρων και περιορισμών δόμησης του οι¬ 
κισμού «Στούπα» της Κοινότητας Νεοχωρίου Λεύ- 
κτρου (Ν. Μεσσηνίας) και καθορισμός οριογραμμών 
ράμματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 (παρ. 1) του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (Α' 162). 

2. Τις διατάξεις των άρθρων 2 (παρ. 1 περ. β), 3,4,5,6, 
7 και 8 του από 24.4.1985 Π.Δ/τος «Τρόπος καθορισμού 
ορίων οικισμών της χώρας μέχρι 2.000 κατοίκους κατηγο- 
ρίεςς αυτών και καθορισμός όρων και περιορισμών δόμη¬ 
σής τους» (Δ 181) όπως αυτό τροποποιήθηκε και ισχύει. 

3. Τις διατάξεις της παρ. 9α του άρθρου 25 του Ν. 
2508/1997 «Βιώσιμη οικισπκή ανάπτυξη των πόλεων και 
των οικισμών της χώρας και άλλες διατάξεις» (Α' 124). 

4. Τις διατάξεις του άρθρου 6 του Ν. 880/1979 «Περί κα¬ 
θορισμού ανωτάτου ορίου συντελεστού δομήσεως κ.λπ.» 
(Α' 58) όπως συμπληρώθηκε με την παρ. 1 γ του άρθρου 6 
του Ν. 2052/92 (Α' 94). 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081 /1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α' 38). 

6. Το 2408/1576/19.6.1998 έγγραφο της Δ/νσης Τεχνι¬ 
κών Υπηρεσιών Νομ. Αυτοδιοίκησης Μεσσηνίας. 

7. Τις 6/πρακτ. 3/10.4.1996 και 2/πρακτ. 5/2.8.96 γνωμο¬ 
δοτήσεις του Συμβουλίου Χωροταξίας Οικισμού και Περι¬ 
βάλλοντος Ν. Μεσσηνίας. 

8. Τις 70/1994, 95/1995 και 61/98 γνωμοδοτήσεις του 
κοινοτικού συμβουλίου της Κοινότητας Νεοχωρίου Λεύ- 
κτρου. 

9. Τις 133/1997 και 181/1998 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

10. Το γεγονός ότι από τις κανονιστικές διατάξεις αυτού 


του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

11. Τις 533/97 και 72/1999 γνωμοδοτήσεις του Συμβου¬ 
λίου της Επικράτειας, με πρόταση του Υπουργού Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 

Άρθρο 1 

Καθορίζονται οι οριογραμμές του ρέματος «Δράκος» 
που βρίσκεται στον οικισμό Στούπας της Κοινότητας Νε¬ 
οχωρίου Λεύκτρου (Ν. Μεσσηνίας) όπως εγκρίθηκαν από 
την Δ/νση Τεχνικών Υπηρεσιών Νομαρχιακής Αυτοδιοίκη¬ 
σης Μεσσηνίας και φαίνονται με πράσινη γραμμή στα 
σχετικά δύο (2) πρωτότυπα διαγράμματα σε κλίμακα 
1:500 που θεωρήθηκαν από τον Προϊστάμενο της Διεύ¬ 
θυνσης Τοπογραφικών Εφαρμογών με την 9913/1999 
πράξη του που αντίτυπά τους σε φωτοσμίκρυνση δημοσι¬ 
εύονται με το παρόν διάταγμα. 

Άρθρο 2 

α) Ο οικισμός «Στούπα» της Κοινότητας Νεοχωρίου 
Λεύκτρου (Ν. Μεσσηνίας) κατατάσσεται σπς παρακάτω 
κατηγορίες οικισμών: παραλιακός, τουριστικός, ενδιαφέ¬ 
ρων δυναμικός, συνεκτικός και μεσαίος. 

β) Τα όρια του παραπάνω οικισμού ορίζονται από τα πα¬ 
ρακάτω στοιχεία ως εξής: 

«Ν» Ταβέρνα ιδιοκτησίας Εκκλησίας. 

«1» Αποθήκη Ευαγ. Π. Θεοδωρακέα. 

«2» Σημείο επί του δρόμου προς Λειβάδι 60 μ. από την 
διασταύρωση (Σ 127-2) = 60 μ. 

«Κ» Οικία Μπακολέα Κων/νου. 

«3» Οικία. 

«4» Οικία ιδιοκτησίας Χρυσαυγής Γεωργιλέα. 

Π Σημείο τομής γραμμής «3» - «4» με αγροτική οδό 

«6» Σημείο επί αγροτικού δρόμου. 

«Μ» Σημείο τομής παραλλήλου προς άξονα επαρχιακής 
οδού σε απόσταση 80 μ. με τη γραμμή του ορίου προϋφι- 
σταμένου του «23» οικισμού. 

«Β» Οικία ιδιοκτησίας Εξαρχουλέα Δημ. 

«9» Οικία ιδιοκτησίας Γεωργίου Νίκα. 

«10» Οικία ιδιοκτησίας Εξαρχουλέα Παύλου. 

«Α» Κτίσμα ιδιοκτησίας Εξαρχουλέα Παν. 

όπως φαίνονται με κόκκινη γραμμή στο σχετικό πρωτό¬ 
τυπο διάγραμμα σε κλίμακα 1:2.000 που θεωρήθηκε από 

τον Προϊστάμενο της Διεύθυνσης Τοπογραφικών Εφαρ¬ 
μογών με την 9913/1999 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

Άρθρο 3 

Α. Τα ελάχιστα όρια αρτιότητας και οι όροι και περιορι¬ 
σμοί δόμησης των οικοπέδων του παραπάνω οικισμού κα¬ 
θορίζονται κατά τομείς Α και Β όπως φαίνεται στο διά¬ 
γραμμα του άρθρου 2 ως εξής: 

Τομείς Α και Β 

1. Ελάχιστο εμβαδόν γηπέδων: Χίλια πεντακόσια 
(1.500) τετραγωνικά μέτρα. 

2. Κατά παρέκκλιση της προηγουμένης παραγράφου 
θεωρούνται άρτια και οικοδομήσιμα τα οικόπεδα τα οποία 
είχαν στις 3.5.1985 ημέρα δημοσίευσης του από 
24.4.1985 Π.Δ/τος (Δ' 181) ελάχιστο εμβαδόν τριακόσια 
(300) τετραγωνικά μέτρα. 

3. Μέγιστο ποσοστό κάλυψης: σαράντα τοις εκατό 
(40%) της επιφάνειας τους. 

4.0 συντελεστής δόμησης ορίζεται ως εξής: 

- Τομέας Α (συνεκτικό τμήμα οικισμού ογδόντα εκατο¬ 
στά 0,80) 

- Τομέας Β (διάσπαρτα δομημένο τμήμα οικισμού): εξή¬ 
ντα εκατοστά 0,60). 

5. Μέγιστη συνολική επιφάνεια ορόφων και στους δύο 
τομείς για κτίρια κατοικίας: τετρακόσια τετραγωνικά μέ¬ 
τρα (400 τ.μ.) και για τουριστικές εγκαταστάσεις ή εγκα¬ 
ταστάσεις αμιγούς επαγγελματικής χρήσης: χίλια (1.000) 
τ.μ. 

6. Μέγιστο επιτρεπόμενο ύψος των κτιρίων και των δύο 
τομέων: επτά και μισό (7,5) μ. μετρούμενο από το γύρω 
φυσικό ή διαμορφωμένο έδαφος. Σε περίπτωση κατα¬ 
σκευής στέγης το ύψος προσαυξάνεται κατά 1,5 μ. 

7. Τα ανεγερθησόμενα κτίρια πρέπει να απέχουν από τα 
πλάγια όρια του οικοπέδου τρία (3) μέτρα τουλάχιστον 
στον τομέα Α και πέντε (5) μ. τουλάχιστον στον τομέα Β. 

Μέσα σ’ αυτήν την απόσταση δεν επιτρέπονται εξώστες 
ή άλλες κατασκευές. 

Η παραπάνω απόσταση μπορεί να μειώνεται αναλογικά 
μόνο στην περίπτωση που δεν εξαντλείται η επιτρεπόμε¬ 
νη δόμηση με ελάχιστη διάσταση κτίσματος 8 μ. 

Β. Επιπλέον των ανωτέρω ισχύουν και οι παρακάτω ει¬ 
δικοί όροι δόμησης: 

1. Οι εξώστες δεν πρέπει να είναι περιμετρικοί και συνε¬ 
χόμενοι. Πρέπει να αντιστοιχούν σε ανοίγματα και να 
έχουν λειτουργική εξάρτηση από την κυρίως οικοδομή. 
Δεν επιτρέπονται εξώστες στο ισόγειο. 

2. Επιβάλλεται σε όλα τα κτίρια, ανεξάρτητα από τη χρή¬ 
ση τους, η διάσπαση του ενιαίου κτιριακού όγκου, ώστε 


να δημιουργούνται επιμέρους όγκοι. Η διάσπαση αυτή 
επιτυγχάνεται είτε με τη διαφοροποίηση της πάνω στάθ¬ 
μης των όγκων, είτε με τη μετατόπισή τους σε κάτοψη, κα¬ 
τά τη μία ή την άλλη κατεύθυνση. 

Ο μέγιστος επιτρεπόμενος όγκος των παραπάνω δημι- 
ουργούμενων επί μέρους μονάδων δεν μπορεί να υπερ¬ 
βαίνει τα 600 μ3 για τις διώροφες και τα 320 μ3 για τις μο- 
νόροφες, μη συμπεριλαμβανομένης της κεκλιμένης στέ- 

νης· 

Οι διαφοροποιημένοι ως άνω κτιριακοί όγκοι μπορούν 
να βρίσκονται είτε σ’ επαφή, είτε να συνδέονται με ημιυ- 
παίθριους χώρους ή με πέργκολες, ως ενιαία αρχιτεκτο¬ 
νικά σύνολα. 

3. Το πλάτος του κυρίου οδικού δικτύου όπως αυτό φαί¬ 
νεται στο διάγραμμα του άρθρου 2 ορίζεται σε 8 μ. 

Σε περίπτωση που είναι διαμορφωμένο σε πλάτος με¬ 
γαλύτερο των 8 μ. διατηρείται ως έχει. 

Το παραπάνω πλάτος δεν διαμορφώνεται στις θέσεις 
όπου υπάρχουν ιαίσματα. 

Στον τομέα Α το πλάτος των υφιστάμενων δρόμων πρέ¬ 
πει να είναι 4 μ. και το πλάτος των νέων καθορίζεται σε 6 

μ· 

Στον τομέα Β το πλάτος των υφιστάμενων δρόμων πρέ¬ 
πει να είναι 6 μ. και των νέων καθορίζεται σε 6 μ. 

Γ. Η γραμμή δόμησης καθορίζεται ως εξής: 

- 3 μέτρα από το όριο των δρόμων εκτός αν υπάρχει δια¬ 
μορφωμένη οικοδομική γραμμή. 

- 20 μέτρα από τις οριογραμμές του ρέματος που καθο¬ 
ρίζονται με το άρθρο 1 του παρόντος. 

- Δεν επιτρέπονται επεμβάσεις και έργα διευθέτησης 
των ρεμάτων με κλειστούς αγωγούς. 

Δ. Οι κατατμήσεις εγκρίνονται από την αρμόδια πολεο- 
δομική υπηρεσία. 

Ε. Κατά τα λοιπά εφαρμόζονται οι διατάξεις του από 
24.4.1985 Π.Δ/τος (Δ' 181). 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Ιουνίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

Γ 'Α Πο Ί-Τ0 ΛΑγ7ο 

